Diari Oficial de la Generalitat Valenciana


Sumari del DOGV 4722, del 30-03-2004 (2004/2670)

Informació pública de les bases per a la provisió en propietat d'una plaça d'agent de la policia local per torn de mobilitat, quatre places d'agent de la policia local per oposició lliure i cinc places de peó operari de brigada per oposició lliure.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/2670


Data del document
:   02-03-2004

Organisme emissor
:   Ajuntament de Carcaixent

Tipus de document
:   Convocatòria

Descriptors 

:   * Carcaixent
    * administració local
    * concurs administratiu
    * peó
    * policia

Informació pública de les bases per a la provisió en propietat d'una plaça d'agent de la policia local per torn de mobilitat, quatre places d'agent de la policia local per oposició lliure i cinc places de peó operari de brigada per oposició lliure. [2004/M2670]
  
L'Ajuntament de Carcaixent, mitjançant Decret d'Alcaldia de data 2 de març de 2004, va aprovar les bases específiques per a la provisió en propietat d'una plaça d'agent de la policia local per torn de mobilitat, quatre places d'agent de la policia local per oposició lliure i cinc places de peó operari de la brigada per oposició lliure, corresponents a l'oferta publica d'ocupació de 2003 que seguixen:
  
Bases específiques per a la provisió en propietat d'una plaça d'agent de la policia local.
  
Primera. Objecte de la convocatòria
  
Denominació de la plaça: agent de la policia local.
  
Nombre de places convocades: una (més les que pogueren agregar-se d'acord amb el que establix la base novena).
  
Naturalesa: funcionari.
  
Grup: C.
  
Escala: administració especial.
  
Subescala: servicis especials.
  
Classe: policia local.
  
Sistema selectiu: concurs de mobilitat.
  
Lloc vacant: agent de la policia local.
  
Segona. Requisits del personal aspirant
  
Requisits generals establits en la base tercera de les bases generals municipals.
  
Titulació exigida: Batxiller Superior, Formació Professional II o equivalent.
  
Requisits específics:
  
a) Ser funcionari de carrera de la categoria d'agent, integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana .
  
b) Haver romàs, almenys dos anys, com a funcionari de carrera en el lloc de treball des del qual es concursa.
  
c) No faltar menys de cinc anys per a passar a la situació de segona activitat.
  
d) No patir cap malaltia ni defecte físic que impedisca el normal exercici de les funcions pròpies de la seua escala i categoria, de conformitat amb el barem d'exclusions mèdiques que s'assenyalen en les presents bases.
  
e) No trobar-se suspés, ni inhabilitat en ferm per a l'exercici de funcions públiques. De produir-se la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de la convocatòria del concurs, s'entendran anul·lades totes les actuacions respecte del dit aspirant.
  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.
  
g) Estar en possessió del certificat de coneixements del valencià, nivell elemental, expedit per la Junta Qualificadora de Coneixements de Valencià, o equivalent.
  
 Cas de no disposar d'este certificat, l'aspirant haurà de sotmetre's a la prova obligatòria i eliminatòria de coneixements del valencià que s'indica en la base huitena.
  
Tercera. Presentació dels requisits i drets d'examen
  
Lloc: les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Termini: 20 dies naturals comptats a partir del dia següent al de la publicació de l'extracte de la convocatòria en el Boletín Oficial del Estado.
  
Forma: mitjançant instància que se'ls facilitarà a les oficines municipals, a la qual uniran, en sobre tancat, la documentació acreditativa dels mèrits al·legats, en original o còpia compulsada.
  
 (No es tindrà en compte cap mèrit que no s'acredite en eixe moment).
  
Documents a aportar:
  
a) Els indicats per a cada cas en la base cinquena de les bases generals municipals.
  
b) El certificat de coneixements del valencià, nivell elemental, expedit per la Junta Qualificadora de Coneixements de Valencià, o equivalent. (Cas de no aportar-se s'estarà al que disposa l'apartat g) de la base segona).
  
Òrgan al qual es dirigiran: a l'Alcaldia Presidència de l'Ajuntament de Carcaixent.
  
Import drets d'examen: 25 euros.
  
Pagament: en l'entitat Ruralcaja, carrer de Julián Ribera, 3, Carcaixent, compte: 3082 1265 03 8585585445
  
Es farà constar el nom de l'interessat i la plaça a què es presenta.
  
Quarta. Admissió d'aspirants
  
El contingut d'esta base es regix pel que disposa la base sisena de les bases generals municipals.
  
Cinquena. Tribunals qualificadors
  
El contingut d'esta base es regix pel que disposen els articles 25 i 26 del Decret 88/2001, de 24 d'abril, del Govern Valencià, i si no n'hi ha per la base setena de les bases generals municipals.
  
Categoria del tribunal: segona.
  
Sisena. Començament i desenvolupament de les proves
  
El contingut d'esta base es regix pel que disposa la base huitena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el de concurs de mobilitat. La qualificació es regirà pel que disposa la base deu de les bases generals municipals, en tot allò que no s'indique en estes bases específiques.
  
Huitena. Concurs de mobilitat
  
Proves prèvies.
  
A) Prova psicotècnica aptitudinal conforme al barem establit en els annexos III i III/1/b de l'Orde de 5 de desembre de 1994, de la Conselleria de l'Administració Pública (DOGV núm. 2.413 de 23.12.1994).
  
Els que acrediten haver superat esta prova, expressament homologada per l'Institut Valencià de Seguretat Pública, en algun municipi de la Comunitat Valenciana, en un termini superior a un any, queden exempts de tornar a realitzar-la.
  
B) Reconeixement mèdic practicat pel metge o metges designat/s per l'Ajuntament com a assessor/s del tribunal.
  
Es realitzaran totes les proves clíniques que, analítiques o complementàries o de qualsevol altra classe es consideren necessàries per a comprovar que l'opositor no estiga sotmés en el quadro mèdic d'exclusions que figura en l'apartat B) de l'annex de l'Orde de 22 de desembre de 1997 de la Conselleria de Presidència (DOGV núm. 3.175 de 03.02.1998).
  
Els que acrediten haver superat esta prova, expressament homologada per l'Institut Valencià de Seguretat Pública, en algun municipi de la Comunitat Valenciana, en un termini superior a un any, queden exempts de tornar a realitzar-la, sempre que no s'hagen produït malalties o malalties que, a juí del tribunal mèdic, justifiquen tornar-la a passar.
  
C) Acreditació del nivell de valencià:
  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements de Valencià per al nivell elemental.
  
Quedaran exempts de realitzar esta prova, i per tant, es consideren aptes, els que hagen aportat el certificat indicat en l'apartat g) de la base segona.
  
Tant la prova psicotècnica com el reconeixement mèdic i l'acreditació del nivell del valencià, seran obligatoris i eliminatoris, amb la qualificació d'apte o no apte.
  
 No podran passar a la següent prova els que no aconseguisquen la qualificació d'apte.
  
Concurs: es valoraran els mèrits degudament acreditats, conforme al barem previst en l'annex de l'Orde de 20 de gener de 1998, de la Conselleria de la Presidència (DOGV núm. 3.203 de 13.03.1998).
  
En qualsevol moment del procés podrà demanar-se formalment dels interessats els aclariments, o si és procedent, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.
  
Novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió
  
El nombre d'aspirants aprovat en el procés selectiu no podrà excedir del nombre de places convocades, al qual s'agregaran les vacants que s'hagueren produït abans de la celebració del procés selectiu, de conformitat amb les reserves previstes en annex I del Decret 88/2001, de 24 d'abril, del Govern Valencià (DOGV núm. 3.988 de 27.04.2001).
  
L'orde de prioritat per a l'adjudicació de les places convocades vindrà donat per la major puntuació total obtinguda a la vista dels mèrits al·legats. En cas d'igualtat, es resoldrà atenent la major puntuació obtinguda en l'apartat de valoració de la formació i de persistir, s'atendrà a la data d'ingrés en els cossos de policia local de la Comunitat Valenciana, adjudicant-se el lloc al sol·licitant de major antiguitat.
  
Presentada la documentació exigida i efectuat el nomenament com a policia local del Cos de Policia Local de l'Ajuntament de Carcaixent, la persona nomenada cessarà, a tots els efectes, en els llocs de treball que ocupava, i prendrà possessió en la plaça obtinguda en els 15 dies següents al moment del cessament en l'ajuntament de procedència, que haurà d'efectuar-se en els cinc dies hàbils següents a la data de la publicació de la resolució del concurs.
  
El còmput del termini per al cessament s'iniciarà quan finalitzen els permisos o llicències que, si és procedent, hagen sigut concedides als interessats. El policia local que haja cursat la seua sol·licitud per al concurs de mobilitat, estarà obligat a donar trasllat per escrit dels dits permisos o llicències a l'ajuntament convocant, i este podrà acordar la suspensió del gaudi d'estos mitjançant resolució motivada.
  
 L'ajuntament de procedència del policia local podrà ajornar el cessament en este al funcionari o funcionària que haja obtingut plaça per mobilitat en un altre distint, mitjançant resolució motivada, quan concórreguen necessitats del servici i per un període de temps no superior a 20 dies hàbils, comunicant la dita pròrroga a l'ajuntament convocant.
  
El contingut d'esta base es regix a més, amb caràcter general, pel que disposen les bases deu, onze, dotze, tretze i catorze de les generals municipals.
  
Deu
  
En tot el que no estiga previst en estes bases específiques, s'estarà al que disposen les bases generals aprovades per Decret d'Alcaldia número 940/2000, de data 22 de maig de 2000, publicades en el Butlletí Oficial de la Província de València número 134, de 7 de juny de 2000, i en el Diari Oficial de la Generalitat Valenciana número 3.777, de 22 de juny de 2000, i en el Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988 de 27.04.2001).
  
Onze.
  
1. Contra les presents bases específiques, que posen fi a la via administrativa, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.
  
 2. Estes bases específiques, així com les generals, es troben a disposició de les persones interessades a les dependències municipals, en hores d'oficina.
  
Bases específiques per a la provisió en propietat de quatre places d'agent de la policia local
  
Primera. Objecte de la convocatòria
  
Denominació de la plaça: agent de la policia local.
  
Nombre de places convocades: quatre (estes places podrien ampliar-se en una més, cas de quedar deserta la plaça convocada per torn de mobilitat, més les que pogueren agregar-se d'acord amb el que establix la base 9.1).
  
Naturalesa: funcionari.
  
Grup: C.
  
Escala: administració especial.
  
Subescala: servicis especials.
  
Classe: policia local.
  
Sistema selectiu: oposició lliure.
  
Lloc vacant: agent de la policia local.
  
Segona. Requisits del personal aspirant
  
Requisits generals previstos en la base tercera de les bases generals municipals.
  
Titulació exigida: Batxiller Superior, FP II o equivalent, o complides les condicions per a obtindre'l en la data que finalitze el termini de presentació d'instàncies
  
Requisits específics:
  
a) Tindre la nacionalitat espanyola.
  
b) Tindre complits 18 anys, sense excedir de l'edat de 30 anys. Als sols efectes de l'edat màxima, es compensarà el límit amb els servicis prestats anteriorment a l'administració local, com a policia local o auxiliar de la policia local.
  
c) Estar en possessió dels permisos que habiliten per a la conducció de vehicles de la classe B i que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.
  
d) No patir cap malaltia ni defecte físic que impedisca l'exercici de les funcions, d'acord amb els quadros d'exclusions mèdiques que s'establisquen i tindre una estatura mínima d'1,65 metres els hòmens i 1,60 metres les dones.
  
e) No haver sigut separat, mitjançant expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
f) Estar en possessió del certificat de coneixements del valencià, nivell elemental, expedit per Junta Qualificadora de Coneixements de Valencià, o equivalent. Cas de no disposar d'este certificat, l'aspirant haurà de sotmetre's a la prova obligatòria i eliminatòria de coneixements del valencià que s'indica en la base huitena .
  
Tercera. Presentació dels requisits i drets d'examen
  
Lloc: les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Termini: 20 dies naturals comptats a partir del dia següent al de la publicació de l'extracte de la convocatòria en el Boletín Oficial del Estado.
  
Forma: mitjançant instància que se'ls facilitarà a les oficines municipals.
  
Documents a aportar:
  
a) Els indicats per a cada cas en la base cinquena de les bases generals municipals.
  
b) El certificat de coneixements del valencià, nivell elemental, expedit per Junta Qualificadora de Coneixements de Valencià o equivalent. (Cas de no aportar-se s'estarà al que disposa l'apartat f) de la base segona).
  
Òrgan a què es dirigiran: a l'Alcaldia Presidencia de l'Ajuntament de Carcaixent.
  
Import drets d'examen: 25 euros.
  
Pagament: en l'entitat Ruralcaja, carrer de Julián Ribera, 3, Carcaixent, compte: 3082 1265 03 0783111461
  
Es farà constar el nom de l'interessat i la plaça a què es presenta.
  
Quarta. Admissió d'aspirants
  
El contingut d'esta base es regix pel que disposa la base sisena de les bases generals municipals.
  
Cinquena. Tribunals qualificadors
  
El contingut d'esta base es regix pel que disposen els articles 25 i 26 del Decret 88/2001, de 24 d'abril, del Govern Valencià, i si no n'hi ha per la base setena de les bases generals municipals.
  
Categoria del tribunal: segona.
  
Sisena. Començament i desenvolupament de les proves
  
El contingut d'esta base es regix pel que disposa la base huitena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el d'oposició . La qualificació es regirà pel que disposa la base deu de les bases generals municipals i el punt 9 de l'apartat Proves de l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, en tot allò que no s'indique en estes bases específiques.
  
Huitena. Oposició
  
Prova psicotècnica. De caràcter obligatori i eliminatori.
  
Consistirà a superar els exercicis o proves psicotècniques aptitudinals i de personalitat conforme al barem establit en els annexos III i III/1/a de l'Orde de 5 de desembre de 1994 de la Conselleria de l'Administració Pública (DOGV núm. 2.413 de 23.12.1994).
  
Esta prova serà obligatòria i eliminatòria, amb la qualificació d'apte o no apte.
  
Els que acrediten haver superat esta prova, expressament homologada per l'Institut Valencià de Seguretat Pública, en algun municipi de la Comunitat Valenciana, en un termini no superior a un any, quedaran exempts de tornar a realitzar-la.
  
Requisit previ.
  
Prèviament a l'inici de les proves, els aspirants aportaran un certificat mèdic oficial, expedit amb data no superior a set dies abans de la de celebració d'estes, en què es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública.
  
La falta de presentació del dit certificat exclourà els aspirants de participar en el procés de selecció convocat.
  
Comprovació estatura. De caràcter obligatori i eliminatori.
  
Consistirà a comprovar l'estatura de cadascun dels aspirants, quedant qualificats com a no aptes els hòmens que no arriben als 1,65 metres i les dones que no arriben als 1,60 metres.
  
Proves d'aptitud física. De caràcter obligatori i eliminatori.
  
Consistiran a superar proves d'aptitud física que posen de manifest la capacitat per a l'exercici del lloc de treball, el contingut i les marques mínimes de les quals seran, almenys, les següents:
  
- Escalada de corda amb presa de peus: hòmens, 4 metres; dones, 3 metres.
  
- Salt de longitud amb carrera: hòmens, 4 metres; dones, 3,80 metres.
  
- Salt d'altura: hòmens, 1,10 metres; dones, 1 metre.
  
- Carrera de velocitat de 60 metres: hòmens, 10 segons; dones, 12 segons.
  
- Carrera de resistència de 1.000 metres: hòmens, 4 minuts; dones, 4 minuts 10 segons.
  
L'Ajuntament podrà establir una prova de natació, el contingut i marca mínims de la qual seran
  
- Natació, 50 metres: hòmens, 57 segons; dones, 1 minut.
  
La qualificació d'este exercici serà d'apte o no apte, havent de superar com a mínim quatre de les proves per a ser qualificat com a apte.
  
Acreditació nivell del valencià. Obligatòria i eliminatòria.
  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements de Valencià per al nivell elemental.
  
La prova es qualificarà com a apte i no apte. No podran passar a la següent prova els que no aconseguisquen la qualificació d'apte.
  
Quedaran exempts de realitzar esta prova, i per tant es consideren aptes, els que hagen aportat el certificat indicat en l'apartat b) de la base tercera.
  
Reconeixement mèdic. De caràcter obligatori i eliminatori.
  
Consistirà a superar un reconeixement mèdic practicat pel metge o metges designat/s per l'Ajuntament, d'acord amb el quadro d'exclusions mèdiques que figura en l'apartat a de l'annex de l'Orde de 22 de desembre de 1997 de la Conselleria de Presidència (DOGV núm. 3.175 de 3 de febrer de 1998)
  
La qualificació serà d'apte o no apte.
  
Els que acrediten haver superat esta prova, expressament homologada per l'Institut Valencià de Seguretat Pública, en un termini no superior a un any, quedaran exempts de realitzar-la, sempre que no s'hagen produït malalties o malalties que, a juí del tribunal mèdic, justifiquen tornar a passar-la.
  
Qüestionari. De caràcter obligatori i eliminatori.
  
Consistirà a contestar correctament per escrit, un qüestionari d'un mínim de 50 preguntes i màxim de 75 preguntes, amb quatre respostes alternatives, una d'elles certa, en un temps màxim d'1 hora i 30 minuts, a decidir pel tribunal, sobre els temes relacionats en els grups I a IV, estos dos inclusivament, del temari que s'indica per a la categoria d'agent en l'Orde d'1 de juny de 2001, de la Conselleria de Justícia i Administracions Públiques. (DOGV núm. 4.049 de 24 de juliol de 2001).
  
La qualificació d'este exercici serà de 0 a 10 punts, havent d'obtindre's una qualificació de 5 punts per a superar-lo.
  
Coneixement del valencià. De caràcter obligatori i no eliminatori.
  
Consistirà a traduir del valencià al castellà i viceversa, un text proposat pel tribunal, amb la duració que este determine.
  
Este exercici es qualificarà de 0 a 4 punts i no serà eliminatori.
  
Desenvolupament del temari. De caràcter obligatori i eliminatori.
  
Consistirà a desenvolupar per escrit durant un temps màxim d'una hora i 30 minuts i mínim d'una hora, a determinar pel tribunal, dos temes elegits per l'aspirant de quatre extrets per sorteig, dels grups I a IV, estos dos inclusivament, del temari que s'indica per a la categoria d'agent en l'Orde d'1 de juny de 2001, de la Conselleria de Justícia i Administracions Públiques (DOGV núm. 4.049 de 24 de juliol de 2001)
  
Els dits temes seran llegits en sessió pública davant del tribunal, que podrà formular les preguntes o aclariments que sobre estos jutge oportuns.
  
Es valorarà la claredat d'idees i el coneixement sobre els temes exposats.
  
La qualificació d'este exercici serà de 0 a 10 punts, i per a superar-lo s'haurà d'obtindre un mínim de 5 punts.
  
Temes locals. De caràcter obligatori i no eliminatori
  
Consistirà en l'exposició per escrit d'un tema dels que componen el grup V del temari, i que apareix publicat com a annex d'estes bases, en un temps màxim d'una hora i mínim de 45 minuts, a decidir pel tribunal, valorant-se els coneixements exposats, la claredat en l'exposició, neteja, redacció i ortografia, que, en tot cas, seran llegits pels aspirants en sessió pública davant del tribunal.
  
El tribunal podrà decidir la substitució de l'exposició escrita del tema per la realització d'una prova de preguntes amb respostes alternatives.
  
En qualsevol cas la qualificació d'este exercici serà de 0 a 5 punts i no serà eliminatori.
  
Novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió
  
El contingut d'esta base es regix pel que disposen les bases deu, onze, dotze, tretze i catorze de les generals municipals, i articles 8, 9, 10, 11, 12 i 13 del Decret 88/2001, de 24 d'abril, del Govern Valencià, i específicament pel següent:
  
1. El nombre d'aspirants aprovats en el procés selectiu no podrà excedir del nombre de places convocades, al qual s'agregaran les vacants que s'hagueren produït abans de la celebració del procés selectiu, i les que no s'hagueren cobert pel torn de mobilitat, respectant les reserves previstes en annex I del Decret 88/2001, de 24 d'abril, del Govern Valencià (DOGV núm. 3.988 de 27.04.2001).
  
Els aspirants que hagen superat almenys la prova psicotècnica, l'aptitud física, el reconeixement mèdic i el qüestionari, passaran a formar part d'una borsa de treball destinada a cobrir de manera interina les vacants que es produïsquen. Als efectes de la bossa, els aspirants s'ordenaran segons el nombre d'exercicis superats i la puntuació total obtinguda.
  
Esta bossa tindrà validesa una vegada esgotada la borsa de treball actualment vigent.
  
2. El tribunal formularà proposta a la corporació, dels aspirants que, havent superat el procés selectiu, i prèvia presentació de la documentació exigida per les bases en la convocatòria, hagen d'incorporar-se a l'Institut Valencià de Seguretat Pública, per a seguir un curs de formació teoricopràctic de caràcter selectiu.
  
3. Quan algun o alguns dels aspirants aprovats renunciaren a continuar el procés de selecció, o foren exclosos d'este per manca d'algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'admesos del mateix nombre que el d'exclosos per les anteriors causes, els quals s'incorporaran a la realització del curs selectiu en les mateixes condicions que les assenyalades en l'article 9 del Decret 88/2001, de 24 d'abril, del Govern Valencià, sense perjuí de la responsabilitat en què, si és procedent, pogueren haver incorregut.
  
4. En cada convocatòria, els aspirants que no superaren el curs de selecció i formació podran incorporar-se al curs immediatament posterior. De no superar este segon curs, quedaran definitivament decaiguts en el seu dret a participar en el procés de selecció instat.
  
5. Durant la realització del curs teoricopràctic els aspirants seran nomenats funcionaris en pràctiques de l'Ajuntament, amb els drets inherents a tal situació i percebent, en tot cas, les retribucions íntegres del lloc a què aspiren.
  
6. Finalitzat el curs teoricopràctic, els aspirants que l'hagen superat segons comunicació de l'Institut Valencià de Seguretat Pública, seran nomenats funcionaris de carrera en el termini màxim de 15 dies, comptats des de la indicada comunicació.
  
Deu
  
En tot el que no estiga previst en estes bases específiques, s'estarà al que disposen les bases generals aprovades per Decret d'Alcaldia número 940/2000, de data 22 de maig de 2000, publicades en el Butlletí Oficial de la Província de València número 134, de 7 de juny de 2000 i en el Diari Oficial de la Generalitat Valenciana nombre 3.777, de 22 de juny de 2000, i en el Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988 de 27.04.2001).
  
Onze
  
1. Contra les presents bases específiques, que posen fi a la via administrativa, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; ; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.
  
2. Estes bases específiques, així com les generals, es troben a disposició de les persones interessades a les dependències municipals, en hores d'oficina.
  
Programa annex
  
Grup V: Entorn sociolocal del municipi de Carcaixent.
  
Tema 41. El municipi de Carcaixent: El terme municipal. Superfície. Característiques. Divisió. La zona urbana. Els barris. Les urbanitzacions. Llista de carrers.
  
Tema 42. El municipi de Carcaixent: xàrcia de comunicacions terrestres. Carreteres autonòmiques. Carreteres provincials. Camins locals. Ferrocarril.
  
Tema 43. El municipi de Carcaixent: centres oficials, instal·lacions municipals i edificis emblemàtics. Ubicació. Característiques.
  
Tema 44. El municipi de Carcaixent: problemàtica viària. Problemàtica social.
  
Bases específiques per a la provisió en propietat de cinc places de peó operari de brigada
  
Primera. Objecte de la convocatòria
  
Denominació de la plaça: peó operari de brigada.
  
Nombre de places convocades: cinc (més les que puguen agregar-se d'acord amb el que establix la base novena).
  
Naturalesa: funcionari.
  
Grup: E.
  
Sistema selectiu: oposició.
  
Lloc vacant: operari de brigada.
  
Nivell de coneixement del valencià: oral.
  
Segona. Requisits del personal aspirant
  
Requisits generals previstos en la base tercera de les bases generals municipals.
  
Titulació exigida: certificat d'escolaritat o titulació equivalent amb la deguda habilitació de l'administració corresponent.
  
Tercera. Presentació dels requisits i drets d'examen
  
Es regirà pel que disposa la base cinquena de les generals i en concret pel següent:
  
Lloc: les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Termini: 20 dies naturals comptats a partir del dia següent al de la publicació de l'extracte de la convocatòria en el Boletín Oficial del Estado.
  
Forma: mitjançant instància que se'ls facilitarà a les oficines municipals.
  
Documents a aportar: els indicats per a cada cas en la base cinquena de les bases generals municipals, més fotocòpia compulsada del certificat de coneixements del valencià, nivell oral, expedit per Junta Qualificadora de Coneixements de Valencià o equivalent.
  
 Cas de no aportar-se este certificat, l'aspirant haurà de sotmetre's a la prova obligatòria i eliminatòria de coneixements del valencià que s'indica en la base huitena (4t).
  
Òrgan a què es dirigiran: a l'Alcaldia Presidència de l'Ajuntament de Carcaixent.
  
Import drets d'examen: 20 euros.
  
Pagament: en l'entitat Ruralcaja, carrer de Julián Ribera, 3, Carcaixent, compte: 3082 1265 03 5743610210
  
Es farà constar el nom de l'interessat i la plaça a què es presenta.
  
Quarta. Admissió d'aspirants
  
El contingut d'esta base es regix pel que disposa la base sisena de les bases generals municipals.
  
Cinquena. Tribunals qualificadors
  
El contingut d'esta base es regix pel que disposa la base setena de les bases generals municipals.
  
Categoria del tribunal: tercera.
  
Sisena. Començament i desenvolupament de les proves
  
El contingut d'esta base es regix pel que disposa la base huitena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el d'oposició. La qualificació es regirà pel que disposa la base deu de les bases generals municipals.
  
Huitena. Oposició
  
Constarà dels següents exercicis; el tribunal podrà sol·licitar la lectura d'estos, si és procedent, i així mateix podrà formular preguntes en relació amb els dits exercicis:
  
Primer exercici. De caràcter obligatori i eliminatori.
  
Consistirà en la realització d'un o diversos treballs, a determinar pel tribunal, sobre tasques elementals d'ofici de paleta, mecànica, fusteria, jardineria, electricitat, fontaneria i neteja i manteniment general d'edificis i instal·lacions esportives.
  
Es valoraran el grau de perfecció del treball realitzat, així com la rapidesa en la seua execució.
  
L'exercici es puntuarà fins a un màxim de 10 punts, quedant eliminats els aspirants que no aconseguisquen els 5 punts.
  
Segon exercici. De caràcter obligatori i eliminatori.
  
Consistirà en la realització d'una prova de coneixements referida als continguts del programa del temari que figura a continuació, a través d'un qüestionari de 40 preguntes, en forma de test i amb tres respostes alternatives, amb una duració mínima de 35 minuts, a determinar pel tribunal.
  
 L'exercici es puntuarà fins a un màxim de 10 punts, quedant eliminats els aspirants que no aconseguisquen els 5 punts.
  
Tercer exercici. De caràcter obligatori i eliminatori.
  
Consistirà en la resolució de dos problemes matemàtics, basats en qualsevol de les quatre regles aritmètiques bàsiques, i en la realització d'un dictat per a valorar l'ortografia, neteja i correcció en l'escriptura.
  
L'exercici es puntuarà fins a un màxim de 10 punts, quedant eliminats els aspirants que no aconseguisquen els 5 punts.
  
Quart exercici. De caràcter obligatori i eliminatori.
  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements de Valencià per al nivell oral.
  
La prova es qualificarà com a apte i no apte. No podran passar a la següent prova els que no aconseguisquen la qualificació d'apte.
  
Quedaran exempts de realitzar esta prova, i per tant, es consideren aptes, els que hagen aportat el certificat indicat en l'apartat Documents a aportar de la base tercera.
  
Cinqué exercici. De caràcter obligatori i no eliminatori.
  
Consistirà en una entrevista davant el tribunal qualificador, valorant-se l'experiència, aptitud i idoneïtat dels aspirants en relació amb les funcions a realitzar, puntuant-se fins a un màxim d'1 punt.
  
Novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió
  
El contingut d'esta base es regix pel que disposen les bases deu, onze, dotze, tretze i catorze de les generals municipals.
  
El nombre d'aspirants aprovats en el procés selectiu no podrà excedir del nombre de places convocades, a què s'agregaran les vacants que s'hagueren produït abans de la celebració del procés selectiu.
  
L'Ajuntament podrà, si ho estima oportú i previs els requisits legals que siguen procedents, cobrir qualsevol necessitat de personal d'este nivell que poguera tindre amb una relació dels/les aspirants que hagen superat algun exercici, ordenats de major a menor puntuació obtinguda, i amb preferència dels qui hagen aprovat un nombre major d'estos, formant a l'efecte una borsa de treball.
  
Deu
  
En tot el que no estiga previst en estes bases específiques, s'estarà al que disposen les bases generals aprovades per Decret d'Alcaldia número 940/2000, de data 22 de maig de 2000, publicades en el Butlletí Oficial de la Província de València número 134, de 7 de juny de 2000, i en el Diari Oficial de la Generalitat Valenciana número 3.777 de 22 de juny de 2000.
  
Onze
  
1. Contra les presents bases específiques, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.
  
2. Estes bases específiques, així com les generals, es troben a disposició de les persones interessades a les dependències municipals, en hores d'oficina.
  
Programa annex
  
A) Matèries comunes.
  
Tema 1.La Constitució Espanyola de 1978. Principis i deures.
  
Tema 2.Els òrgans de govern del municipi. L'alcalde. Els tinents d'alcalde. Els regidors. El Ple de l'Ajuntament. La Comissió de Govern.
  
Tema 3.Els funcionaris de l'administració local: classes. Els drets i deures.
  
B) Matèries específiques relacionades amb el lloc de treball.
  
Tema 4. La Brigada Municipal d'Obres i Servicis. Organització i funcionament.
  
Tema 5. Prevenció de riscos laborals: drets i obligacions dels treballadors en matèria de prevenció de riscos. El Comité de Seguretat i Salut. Mitjans de protecció en el treball.
  
Tema 6. Útils i eines específiques de: ofici de paleta, mecànica, fusteria, jardineria, fontaneria, electricitat i neteja d'edificis.
  
Tema 7. Nocions sobre treballs d'obra, mecànica, fusteria, jardineria, fontaneria, electricitat i neteja d'edificis.
  
Tema 8. Les instal·lacions municipals: xàrcia de clavegueram, desaigües, xàrcia d'aigua potable. Característiques.
  
Tema 9. Instal·lacions municipals: parcs, jardins i zones d'esport. Ubicació i característiques.
  
Tema 10. Instal·lacions municipals: edificis culturals, recreatius, comercials, educatius i administratius. Ubicació i característiques.
  
Tema 11. El municipi de Carcaixent: la zona urbana. Els barris. Les urbanitzacions. Llista de carrers.
  
Tema 12. El municipi de Carcaixent: El terme municipal. Superfície. Característiques. Divisió.